Buitelug babaproduktemark weer in Pretoria aangebiedMarelize Boersema en Janet Steenkamp (Foto verskaf) Suid-Afrika se grootste buitelug babaproduktemark, die Flair Baby & Toddler Market word weer vanjaar aangebied. Daar word voorsiening gemaak vir alle fases van swangerskap asook ouerskap en dit is ’n geleentheid wat jy nie wil misloop nie. Op 26 en 27 November 2022 kan jy ook deel wees van ’n opwindende naweek vol opvoedkundige pret en plesier by die Stadio-kampus in Centurion. Daar is boonop ŉ spesiale Swart Vrydag-aanbieding van 25%-afslag op ŉ totaal van vier of meer kaartjies wat saam gekoop word. By die mark kry jy alles wat jy nodig het en wil hê vir jou ongebore baba, baba, kleuter en kinders. Koop enigiets van boepie tot baba! Die Flair Baby & Toddler Market is een van die lekkerste, kindervriendelikste uitstappies vir die gesin – waar ma rustig inkopies kan doen, pa kan ontspan in die buitelug-kosarea, en kinders in ‘n veilige omgewing kan speel (en leer). Dit alles is ingesluit by die ingangskaartjie. Daar is ook ŉ area wat spesiaal vir mammas ingeruim is om hul babas se doeke te ruil, sowel as ‘n borsvoedingsarea vir nuwe mammas. Die Flair Baby & Toddler Market is gestig en word bestuur deur twee beste vriendinne, Marelize Boersema en Janet Steenkamp. Hulle is ook albei die trotse mammas van twee dogtertjies en die mark het ontstaan as gevolg van hulle eie behoefte aan so tipe ondervinding. Flair Baby & Toddler Market is ŉ buitelug babaproduktemark wat die beste plaaslike handelsmerke in Suid-Afrika ten toon stel. Jy sal ook alles kry wat jy nodig het om jou nuwe baba te verwelkom. Koop babaklere, stootwaentjies, herbruikbare doeke, babaprodukte, en meer – teen spesiale aanbiedinge. “Kom geniet ‘n inkopie-ervaring soos geen ander nie terwyl jy jou plaaslike ma-ondernemers en klein besighede ondersteun,” sê Janet Steenkamp. “Ons sien daarna uit om deel te wees van hierdie nuwe hoofstuk in jou lewe.” Die Flair Baby & Toddler Market het in 2013 sy deure oopgemaak en spog al met ŉ totaal van meer as 23 markte. Hierdie markdae het al meer as 500 unieke uitstallers verwelkom, asook meer as 60 000 besoekers. “Ons het ook spesiale koepons op die spel, opwindende babakompetisies, ‘n buitelug eet- en drinkarea, en baie vermaak en aktiwiteite vir die kinders,” voeg Marelize Boersema by. En wag, daar is nog meer. Daar gaan elke dag drie insiggewende sessies wees oor: (Registreer aanlyn om ‘n sessie by te woon. Elke deelnemer kry ŉ gratis Bennets-geskenkpak.) Kaartjies is R100 per persoon en toegang is gratis vir kinders. Vermy die ry en koop jou kaartjies vooraf aanlyn om teleurstelling te voorkom. Jou ingangskaartjie skryf jou ook outomaties in vir die Flair-geskenkpakkompetisie. Klik hier om jou kaartjies sommer nou te koop. Wat is daar vir die kinders om te doen? Die twee vriendinne poog om die beste plaaslike talent na hul mark te bring en sien uit daarna om dié jaar op ’n hoë noot af te sluit. “Ons kies spesiaal oorspronklike en unieke produkreekse en bring elke keer nog nuwe en opwindende verskaffers,” vertel Steenkamp verder. Die Flair Baby & Toddler Market spog vanjaar ook met meer as 80 eksklusiewe baba- en kleuterverkopers en beloof om nie teleur te stel nie. Klik hier vir meer: https://www.flairmarket.co.za/ Of klik hier om jou kaartjies te koop.